Jānis Cakuls

Jānis Cakuls (Bērzīni, 1926ko uztailaren 4a – Riga, 2022ko otsailaren 26a) letoniar elizgizon katolikoa izan zen, 1991tik 1993ra Rigako apezpiku laguntzailea izan zena.

 Bizitza 
Jānis Cakuls 1926ko uztailaren 4an jaio zen Rožupe parrokiako Bērzīni auzoan. 1934tik 1936ra Rusiņiko eskolan ikasi zuen eta 1936tik 1941era Rudzātiko eskolan. Ondoren, 1941etik 1944ra, Aglonako ikastetxean jarraitu zituen ikasketak. 1944ko udan Armada Gorrian sartu zen eta 1946an Rigako apaizgaitegian. 1949ko irailaren 18an apaiztu zen. 1950eko abenduaren 19ra arte, Rigako Santa Maria Magdalenaren elizako bikario gisa aritu zen, baina gero eliza bereko parroko izendatu zuten.

1982ko azaroaren 9an, Joan Paulo II.a aita santuak Rigako eta Liepājako administratzaile apostoliko lagunkide eta Tinistako apezpiku tutular izendatu zuen. Urte bereko abenduaren 11n apezpiku-ordenazioa jaso zuen Rigan, Julijans Vaivods apezpikuaren eskutik, kontsakratzailekideak Kazimirs Dulbinskis eta Valerians Zondaks izanik.

1990eko maiatzaren 23an Rigako eta Liepājako administratzaile apostoliko bihurtu zen eta 1991ko maiatzaren 8an Rigako apezpiku laguntzaile. 1993ko ekainaren 18an erretiroa hartu zuen. 2002ko urriaren 2an, Letoniako Zientzien Akademiak historiako honoris causa doktoretza eman zion.

2022ko otsailaren 26an hil zen Rigan.

 Lanak 
Jānis Cakuls apezpikuak ekarpen handia egin zuen Letoniako Eliza Katolikoaren historiaren azterketan eta hainbat liburu argitaratu zituen:

 Latvijas Romas katoļu priesteri 1918—1995 (1996)
 Latvijas Romas katoļu draudzes (1997)
 Katoļu baznīcas loma Latvijas tautas vēsturē: vācu bruņinieks Livonijas valstī un vācu bruņinieks pēc tam, XIII - XIX gs. (1999)
 Latvijas Romas Katol̦u baznīcas vēstures materiāli: XX gadsimts (2001)

 Ondorengotza apostolikoa 

 Erreferentziak 

 Kanpo estekak 

Kategoria:Letoniako apaizak
Kategoria:Letoniako katolikoak
Kategoria:Joan Paulo II.ak izendatutako apezpikuak
Kategoria:Honoris causa doktoreak
Kategoria:Rigan hildakoak